Data was extracted from:https://www.infomed.co.il/drugs/ixekizumab-taltz/

המומחים של
Info
med
מסבירים:
מידע כללי:
איקסקיזומאב הוא תרופה מסוג מעכב אינטרלוקין. חלבון IL-17A, מעורב בהתפתחות
ספחת
ו
דלקת מפרקים פסוריאטית
. ניטרול פעילותו של חלבון זה, מסייע בהפחתת הסימפטומים של המחלה, שיפור התפקוד הפיזי, והיכולת לעשות פעילות יומיומית רגילה. בנוסף, יתכן סיוע בהאטת הנזק למפרקים. הטיפול הינו ארוך טווח. יש לעקוב אחר השפעת הטיפול והמצב הרפואי.
ניתן גם כטיפול בדלקת חוליות אקסיאלית.
יעיל לטיפול ב:
טיפול בספחת רובדית (פלאק פסוריאזיס) ברמה בינונית עד חמורה במבוגרים אשר מתאימים לטיפול מערכתי. טיפול בדלקת מפרקים דלקת מפרקים פסוריאטית  כטיפול בודד, או בשילוב
מתוטרקסאט
.
טיפול בדלקת חוליות אקסיאלית.
הנחיות חשובות:
התרופה מיועדת למבוגרים מעל גיל 18 שנים.
מתי אסור להשתמש בתרופה:
• אלרגיה לחומר הפעיל או למרכיבי התרופה האחרים.
• במצב של זיהום חמור (כדוגמת שחפת פעילה).
פרמקוקינטיקה:
נפח הפיזור כ-7 ליטר, זמן מחצית חיים 13 יום.
דגשים למשתמש
• נדרשת תשומת לב לסימני זיהום חמור או מצבי אלרגיה.
• נדרשת הקפדה במועדי ההזרקה, בהתאם לשלב הטיפולי. הטיפול מיועד להיות ארוך טווח.
• יש ליידע רופא באשר למועדים מתוכננים בקבלת חיסונים. קבלת חיסון מתרכיב חי במהלך הטיפול באיקסקיזומאב עלולה להביא לעליה בסיכון לזיהומים.
צילום: shutterstock
מידע על התרופה
אופן נטילת התרופה
זריקה תת עורית. שימוש עצמאי לאחר הדרגה.
תדירות וזמן נטילה
זריקה תת עורית, במינון משתנה, בכל שבועיים או ארבעה, בהתאם לשלב הטיפולי ובהתאם לאבחנה.
טווח המינון
כל עט מכיל איקסקיזומאב 80 מ"ג, ב-1 מ"ל תמיסה.
המינון ייקבע ע"י הרופא המטפל בלבד.
מינון מקובל:
ספחת רובדית או דלקת מפרקים פסוריאטית (הסובלים גם מספחת רובדית בינונית עד חמורה): מנה ראשונה 160 מ"ג, ולאחריה, בשבועות 2,4,6,8,10,12- 80 מ"ג.
החל משבוע 12- מנה של 80 מ"ג בכל 4 שבועות.
עבור חולי דלקת מפרקים פסוריאטית אחרים: מנה ראשונה 160 מ"ג, ולאחריה, בכל 4 שבועות, מנה של 80 מ"ג.
דלקת חוליות אקסיאלית: המנה הרגילה היא 160 מ"ג (שני עטים של 80 מ"ג כל אחד) בהזרקה תת עורית בתחילת הטיפול, ובהמשך, 80 מ"ג (עט אחד) כל ארבעה שבועות.
תחילת ההשפעה
.
משך ההשפעה
.
מנה שנשכחה
יש להתייעץ עם הרופא לגבי מועד הזרקה חדש.
הפסקת התרופה
יש להתייעץ עם הרופא. בהפסקת הטיפול התסמינים של ספחת או דלקת מפרקים פסוריאטית עלולים לחזור.
מינון עודף
במנת יתר או בליעת התרופה יש לפנות לרופא/חדר מיון בצירוף האריזה.
אחסון
יש לאחסן במקרר (2-8 מעלות צלזיוס). אין להקפיא, אין לנער.
ניתן לאחסן מחוץ למקרר, עד 30 מעלות צלזיוס, עד 5 ימים.
אזהרות
תזונה
לא צפויה השפעה.
אלכוהול
לא צפויה השפעה.
נהיגה
לא צפויה השפעה.
הריון
ההשפעה אינה ידועה- מומלץ להימנע משימוש, נדרשת התייעצות עם הרופא.
נדרשת מניעת הריון במהלך הטיפול ולפחות 10 שבועות ממועד סיום הטיפול.
הנקה
אין להשתמש.
תינוקות וילדים
התרופה מיועדת למבוגרים מעל גיל 18 שנים.
קשישים
לא צפוי שינוי בטיפול.
דווח לרופא במקרה של
זיהום גם ממושך או חוזר
מחלת קרוהן
דלקת כיבית של המעי הגס
טיפול אחר כלשהו נגד ספחת. (מדכא מערכת החיסון/טיפול באור אולטרה סגול/נגד דלקת מפרקים פסוריאטית)
חיסונים עתידיים
סיכון ממנת יתר
אין נתונים
סיכון מפיתוח תלות
נמוך
תופעות לוואי
שכיחות מאוד: זיהומים של דרכי הנשימה העליונות עם תסמינים כגון כאב גרון וגודש באף.
תגובות באזור ההזרקה: כגון עור אדום, כאב.
שכיחות: בחילה, זיהום פטרייה (כגון פטרת כף הרגל), כאב בחלק האחורי של הגרון, פצעים בחלל הפה (אפתה), העור והקרום הרירי (הרפס סימפלקס).
לא שכיחות: פטרת הפה, שפעת, נזלת, זיהום חיידקי של העור, הפרשה מהעיניים מלווה בגירוד, אדמומיות ונפיחות, סימנים של רמות נמוכות של תאי דם לבנים, כמו חום, כאב גרון או כיבים בפה כתוצאה מזיהומים, ספירה נמוכה של טסיות דם, אקזמה, פריחה, התנפחות מהירה של רקמות הצוואר, הפנים, הפה או הגרון (אנגיואדמה), התכווצויות וכאבי בטן, שלשול, איבוד משקל או דם בצואה (סימנים של בעיות במעי).
נדירות: זיהום פטרייתי של הוושט.
במקרה של תופעות לוואי הבאות יש להפסיק נטילת התרופה:
זיהום חמור. סימנים אפשריים: חום, תסמינים דמויי שפעת,
הזעות לילה
, תחושת עייפות או קוצר נשימה, שיעול שאינו פוסק, עור חם, אדום או כואב, או פריחה עורית כואבת עם שלפוחיות.
תגובה אלרגית חמורה. סימנים אפשריים: קושי לנשום או לבלוע, לחץ דם נמוך, אשר יכול לגרום לסחרחורת, התנפחות של הפנים, השפתיים, הלשון או הגרון, גירוד חמור של העור, עם פריחה אדומה או נגעים בולטים.
הפסקת השימוש בתרופה ופנייה לרופא או לקבלת עזרה רפואית הכרחית במחלה דלקתית של המעי, שסימניה האפשריים הם התכווצויות וכאבי בטן, שלשול, ירידה במשקל או דם בצואה (כל סימן לבעיות במעי).
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם ותוספי תזונה.
בייחוד עבור חיסונים. ישנם חיסונים שאין לקבל במהלך הטיפול בתרופה זו.
השפעת שימוש ממושך
נדרש מעקב רופא אחר יעילות הטיפול וכן מעקב אחר סימני זיהום אפשריים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא